கேள்வி: சந்திரா வில்சன் - ஆரம்ப கால வாழ்க்கை பற்றி விளக்கவும்.
பதில்: வில்சன் டெக்சஸ் ஹியூஸ்டன் பிறந்து வளர்ந்தார். ஒரு தபால் பணியாளரான இவரின் தாயார் தனது மகளை சுறுசுறுப்பாக வைத்திருக்க விரும்பினார். எனவே அவர் சந்திராவை பள்ளிக்குப் பிறகான நடவடிக்கைகளில் சேர்த்தார். அது இவரது நிகழ்ச்சி வணிக வாழ்க்கைக்கான போக்கை அமைக்கும் என்று எண்ணினார். "என்னுடைய நான்கு வயதில் தொடங்கி, என்னை வீட்டில் சும்மாவே இருக்க விடப்போவதில்லை என்று என் அம்மா முடிவு செய்தார்" என்று வில்சன் நினைவு கூறுகிறார். "எனவே நான் செவ்வாய் மற்றும் வியாழக்கிழமைகளில் நடனப் பாடங்களை எடுக்கத் தொடங்கினேன். பின்னர் திங்கள், புதன் மற்றும் வெள்ளிக்கிழமைகளில் நான் நடிப்பு வகுப்புகளில் இருந்தேன். சனிக்கிழமைகளிலும் நான் வடிவழகு செய்து கொண்டிருந்தேன். இதுவே எனது குழந்தைப்பருவமாகும். " "எனது முதல் நிகழ்ச்சியான் "தி கிங்" என்பது எனக்கு ஐந்து வயதில் இருந்தபோது இருந்தது" என்று அவர் பிராட்வே.காம் என்ற இணையதளத்திற்கு அளித்த ஒரு பேட்டியில் கூறினார். ஐந்து வயதிற்குள், வில்சன் ஹியூஸ்டனின் அரங்கமான அண்டர் தி ஸ்டார்ஸ் என்ற நிறுவனத்துடன் இசைக்கலை நிகழ்ச்சிகளில் ஈடுபட்டிருந்தார். இவர் ஹூயூஸ்டனின் நிகழ்த்து மற்றும் காட்சிக் கலைக்களுக்கான உயர்நிலைப் பள்ளியில் பயின்றார் மேலும், நியூயார்க் பல்கலைக்கழகத்தின் டிஷ் கலைப்பள்ளியிலும் தொடர்ந்தார்., 1991இல் நாடகத்தில் நுண்கலை இளங்கலை பட்டம் பெற்றார். அடுத்த நான்கு ஆண்டுகளில், 1991 முதல் 1995 வரை, இவர் லீ ஸ்ட்ராஸ்பெர்க் அரங்கம் & திரைப்படத்துறை நிறுவனத்தில் படித்தார். அதே நேரத்தில் தொழில்முறை நாடக வரவுகளையும் உயர்த்தினார். 1991ஆம் ஆண்டில் தி குட் டைம்ஸ் ஆர் கில்லிங் மீ என்ற தயாரிப்பில் நியூயார்க்கில் அறிமுகமானார். இதற்காக சிறந்த அறிமுக நடிப்பிற்காக உலக அரஙக விருதையும் வென்றார். பேப்பர் மூனின் ஆஃப்-பிராட்வே தயாரிப்புகள்: தி மியூசிகல் அண்ட் லிட்டில் ஷாப் ஆஃப் ஹாரர்ஸ் ஆகியவை இவரது பிற ஆரம்ப கட்ட வரவுகளில் அடங்கும். நியூயார்க் மேடையில் இவர் தனக்கென ஒரு பெயரை உருவாக்கிக்கொண்டிருந்தபோது, வில்சன் முக்கிய நேரத்தில் ஒலிப்பரப்படும் பல்வேறு தொலைக்காட்சி நிகழ்ச்சிகளில் விருந்தினர் இடங்களையும் பிடிக்கத் தொடங்கினார். இவர் ''தி காஸ்பி ஷோ'' (1989), ''லா &amp;amp; ஆர்டர்'' (1992) மற்றும் ''சிபிஎஸ்ஸின் ஸ்கூல் பிரேக் ஸ்பெஷல்'' (1992) ஆகியவற்றில் தோன்றினார். டொம் ஹாங்க்ஸ் மற்றும் டென்செல் வாஷிங்டன் இணைந்து 1993ஆம் ஆண்டில் மிகவும் பாராட்டப்பட்ட பிலடெல்பியா என்ற திரைப்படத்தில் இவர் பெரிய திரைக்கு அறிமுகமானார். இருப்பினும், இவரது அனைத்து நடிப்புகளுக்கும் அதிக பாராட்டுக்களைப் பெற்றிருந்தாலும், வில்சன் பல ஆண்டுகளாக அதிக முக்கிய வேடங்களைப் பெற போராடினார். எட்டு ஆண்டுகளாக, இவர் பெரிய திரை நட்சத்திரமாக முயன்றபோது, வில்சன் டாய்ச் வங்கியில் பகுதிநேர சொற்பொழிவாளராகவும் சிலகாலம் பணிபுரிந்தார். 2005ஆம் ஆண்டில், வில்சன் மருத்துவர் மிராண்டா பெய்லி என்ற வெற்றிகரமான ஏபிசி நிகழ்ச்சியான கிரேஸ் அனாடமி (தொலைக்காட்சித் தொடர்) நிகழ்ச்சியில் நடித்தார்.
கேள்வி: சந்திரா வில்சன் - தனிப்பட்ட வாழ்க்கை பற்றி நீங்கள் என்ன அறிந்துள்ளீர்கள்?
பதில்: 2007 மே 6 அன்று வில்சன் "நான் ஒரு உறவில் இருக்கிறேன், ஆனால் நான் திருமணம் செய்து கொள்ளவில்லை" என்று விவரித்தார். இவர் 2019 வரை 31 ஆண்டுகளாக தனது காதலனுடன் இருக்கிறார். வில்சனுக்கும் அவரது நண்பருக்கும் 3 குழந்தைகள் உள்ளனர்; இவர்களின் மகள் சரினா 1992 இல் பிறந்தார். மகள் ஜாய்லின் 1998 இல் பிறந்தார். மகன் மைக்கேல் 2005 அக்டோபர் 31 அன்று பிறந்தார்.
கேள்வி: சந்திரா வில்சன் - செயல்பாடுகள் பற்றி தகவல் சொல்.
பதில்: வில்சன் சுழற்சி வாந்தி நோய்க்குறியின் காரணத்திற்காக ஒரு ஆர்வலர் மற்றும் சுழற்சி வாந்தி நோய்க்குறி சங்கத்தின் செய்தித் தொடர்பாளராகவும், க்யூர்மிட்டோவின் பிரபல தூதராகவும் பணியாற்றுகிறார். தனது இளம்வயது மகள் சரினாவிற்கு 2010இல் இந்த நோயை உருவானபோது. ''கிரேஸ் அனாடமி (தொலைக்காட்சித் தொடர்)'' ஒன்பதாவது பருவத்திறகான, தயாரிப்பாளர்களைச் சந்தித்து, வரவிருக்கும் அத்தியாயத்தில் சுழற்சி வாந்தி நோய்க்குறி இடம்பெறும் யோசனையை முன்வைத்தார்''.'' எபிசோட், "செகன்ட் ஒப்பீனியன்" என்ற அத்தியாயம், 2012 நவம்பர் 15, அன்று ஒளிபரப்பப்பட்டது . இதை வில்சன் இயக்கியுள்ளார். இவர் மன மற்றும் / அல்லது பொருள் பயன்பாட்டுக் கோளாறுகள் உள்ளவர்களுக்கான வழக்கறிஞரும் ஆவார். 2015ஆம் ஆண்டில், பொருள் துஷ்பிரயோகம் மற்றும் மனநல சுகாதார சேவைகள் நிர்வாகத்திற்கான 10 வது வருடாந்திர குரல் விருது நிகழ்வை இவர் வழங்கினார்.